تورکیه پرزیدنتی رجب طیب اردوغان یئنی‌دن سئچیلدیک‌دن سونرا ایلک خاریجی سفرینی ائتمک اوچون قوزیی قیبریس تورک جمهوریتینه گئتدیب.
جمهور باشقانی اردوغانین قوزیی قیبریس تورک جمهوریتی سفری زامانی ایکی طرف‌لی علاقه‌لرله باغلی بوتون ایستیقامت‌لرده آتیلا‌جاق آدیم‌لار اطرافیندا فیکیر موبادیله‌سی آپاریلیب، آدادا باش وئرن بولگه سل و قلوبال پروسه لر اطراف‌لی موذاکیره ائدیلیب.
تورکیه پرزیدنتی قیبریس-ین پایتاختی لفکوشا‌داکی آتاتورک عابده‌سینی زیارت ائدیب، اکلیل قویوب، خاطره دفترینی یازیب، سونرا اونو گؤزله‌ین وطنداش‌لاری سلاملاییب.
داها سونرا جمهور باشقانی رجب طیب اردوغان قوزیی قیبریس تورک جمهوریتی پرزیدنتی ارسین تاتارلا گؤروشوب. پرزیدنت ساراییندا ایکی اؤلکه باشچی‌سی‌نین تکبتک گؤروشو 1 ساعاتا یاخین سوروب. گؤروشده قوزیی قیبریس تورک جمهوریتی-نین باش ناظیری اونال اوستل، انرژی و طبیعی ثروت‌لر ناظیری آلپارسلان بایراکتار دا ایشتیراک ائدیب.
قئید ائدک کی، جمهور باشقانی اردوغان ژوئن‌ین 13-ده آذربایجانا گئده‌جک، همکاری ایلهام علی یئو ایله تکبتک و هئیتلرآراسی گؤروش‌لر کئچیره‌جک، ایکی طرف‌لی موناسیبت‌لرین اینکیشافی اوچون آتیلا‌جاق نؤوبتی آدیم‌لاری موذاکیره ائده‌جک.
گؤروش‌لر زامانی همچنین بولگه سل و اولوسلار آراسی مسئله‌لر اطرافیندا فیکیر موبادیله‌سی آپاریلا‌جاق.
